turjo4nis/wikipedia-bn-dump-20250701 huggingface dataset:
কুজি

কুজি (), যেটা ক্বুজি, ঘোজি বা ওউজি নামেও পরিচিত, পারস্য উপসাগরে অবস্থিত আরব রাষ্ট্রসমূহের মধ্যে জনপ্রীয় একটি চাল দিয়ে বানানো খাবার। এটা ভেড়ার মাংস, ভুনা বাদাম, কিসমিস এবং ভাত দিয়ে পরিবেশন করা হয়।  এটাকে ইরাকের জাতীয় খাবারগুলোর একটা হিসেবে ধরা হয়, যেটা আরব অভিভাসীরা সাথে করে তুরস্কে নিয়ে আসে।

বৈচিত্র্য 
ইরাকি রন্ধনশৈলীতে এটা সাধারণত পুরো ভেড়াকে চাল, সবজী, মশলা ও বাদামের সাথে একসাথে অল্প আঁচে দীর্ঘক্ষণ রেঁধে বানানো হয়। মধ্যপ্রাচ্যের কিছু কিছু দেশে ধোঁয়া ধোঁয়া স্বাদটা আসার জন্য এ পুরো মাংসা, সবজী, মশলাকে একসাথে বেঁধে একটা বড় গর্তে পুতে জ্বলন্ত কয়লায় পুতে রাখা হয়।

এ পদ্ধতিরও আবার অনেকগুলো আলাদা আলাদা পদ্ধতি আছে, যেমন সৌদি আরব ও ইয়েমেনে একে বলা হয় মাদফুন, যেখানে সবগুলো একসাথে একটা অ্যালুমুনিয়াম ফয়েলে মুড়িয়ে উন্মুক্ত কোন উত্তপ্ত জায়গায় রাখা হয়। ওমানে এবং সংযুক্ত আরব আমিরাতে এটাকে শুওয়া বলা হয়, যেটা সেখানে বিশেষ উৎসবের দিনের খাবার। ওখানে মশলা মাখানো মাংসকে খেঁজুরের পাতা দিয়ে মুড়িয়ে মাটির নিচের একটা চুলায় রান্না করা হয়। জর্দান ও সিরিয়ায় এ খাদ্যটি জারব নামে পরিচিত, যেখানে মাংসগুলোকে ছোট ছোট অংশে কেটে নেওয়া হয়।

তথ্যসূত্র 

চালের পদ
ইরাকি রন্ধনশৈলী
জর্ডানি রন্ধনশৈলী
লেভান্তনীয় রন্ধনশৈলী
সিরীয় রন্ধনশৈলী
মাংসের পদ
আমিরাতি রন্ধনশৈলী
ভেড়ার পদ
তুর্কি রন্ধনশৈলী
বানৌজা সুরভী

বাংলাদেশ নৌবাহিনী জাহাজ (সংক্ষেপেঃ বানৌজা) সুরভী বাংলাদেশ নৌবাহিনীর রিভার-শ্রেণীর একটি মাইন বিধ্বংসী জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

ইতিহাস 
বানৌজা সুরভী জাহাজটি ব্রিটিশ রাজকীয় নৌবাহিনীতে এইচএমএস ডেভয় (এম২০০৫) হিসেবে যুক্ত ছিল। ১২ জুলাই, ১৯৮৪ সালে জাহাজটি অবমুক্ত করা হয় এবং রাজকীয় নৌবাহিনীর সাউথ ওয়েলস ডিভিশনে নিয়োগ দেওয়া হয়। ১৯৯৩ সালে রাজকীয় নৌবাহিনীর বাজেট কমানোর জন্য জাহাজটির সার্বিক পরিচালনা স্থগিত রাখা হয়। অবশেষে ১৯৯৫ সালে জাহাজটিকে বাংলাদেশ নৌবাহিনীর নিকট বিক্রয় করা হয়। এরই ধারাবাহিকতায় ২৭ এপ্রিল, ১৯৯৫ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি মাইন বিধ্বংসী জাহাজ হিসেবে ব্যবহৃত হয়।

বৈশিষ্ট্য ও যান্ত্রিক কাঠামো 
বানৌজা সুরভী জাহাজটির দৈর্ঘ্য , প্রস্থ  এবং গভীরতা । এটি স্বাভাবিক অবস্থায় ওজন  এবং পূর্ণ অবস্থায় । জাহাজটিতে রয়েছে ২টি  ক্ষমতা সম্পন্ন রাস্টন ৬আরকেসি ডিজেল ইঞ্জিন। যার ফলে জাহাজটি সর্বোচ্চ  গতিতে চলতে সক্ষম।

রণসজ্জা 
বানৌজা সুরভী জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
 ১টি বোফোর্স ৪০ মিমি কামান;
 ২টি এল৪৪এ১ ৭.৬ মিমি স্বয়ংক্রিয় মেশিনগান।

তথ্যসূত্র

বাংলাদেশ নৌবাহিনীর জাহাজ
হাঁথিয়াল জেলা

হাঁথিয়াল জেলা উত্তর পূর্ব ভারতে অবস্থিত মিজোরাম রাজ্যের ১১ টি জেলার একটি জেলা। এই জেলাটি ২০১৯ খ্রিস্টাব্দের ৩রা জুন তারিখে লুংলেই জেলার পূর্ব দিকর অংশ থেকে গঠিত হয়েছিল। জেলার সদর দপ্তর হাঁথিয়ালে অবস্থিত।

ইতিহাস
১৯৯৮ থেকে ২০১৮ অবধি প্রায় বিশ বছর যাবৎ হাঁথিয়ালের বাসিন্দারা তাদের জন্য নতুন হাঁথিয়াল জেলার দাবি করছিলেন। ২০০৯ খ্রিস্টাব্দে এ কারণে একটি সংস্থাটি তৈরি করা হয় এবং তার নাম দেওয়া হয় হাঁথিয়াল জেলা কার্যক্রম দাবি সংগঠন। এই সংগঠনটি হাঁথিয়াল থেকে আইজল অবধি পদযাত্রা ছাড়াও একাধিক কার্যক্রম করে। অনশন, বন্ধ, হরতাল, মিটিং-মিছিল, জনমত সংগ্রহ  করে তারা রাজ্যের মুখ্যমন্ত্রীর কাছে তাদের দাবিপত্র পেশ করেন। ,, ওই একই সময়ে ৫৪ নম্বর জাতীয় সড়ক অবরোধ করে  তারা মিজোরামের মুখ্যমন্ত্রীর সাথে দফায় দফায় বৈঠক করেন।

মিজোরাম সরকার ৩রা জুন ২০১৯ খ্রিস্টাব্দে একটি বিজ্ঞপ্তি জারি করে হাঁথিয়ালে‌ জেলা ডেপুটি কমিশনারের দপ্তর নির্মাণের নির্দেশ দেন। এরপর থেকে হাঁথিয়াল একটি পূর্ণাঙ্গ জেলার মর্যাদা পায় এবং হাঁথিয়াল শহরে নতুন সদর গঠন করা হয়। সরকারিভাবে নবগঠিত হাঁথিয়াল‌ জেলায় ১৮ই অক্টোবর দীর্ঘ কুড়ি বছর সংগ্রামের পর প্রাপ্ত নতুন জেলার উদ্‌যাপন করা হয়।

বিভাগ ও জনমিতি 
জেলাটিতে মোট তিনটি বিধানসভা কেন্দ্র রয়েছে, সেগুলি হল যথাক্রমে দক্ষিণ তুইপুই, লুংলেই উত্তর এবং লুংলেই পূর্ব। সমগ্র জেলায় মোট ২৭ টি জনবসতিপূর্ণ শহর এবং গ্রাম রয়েছে। জেলাটিতে মোট পরিবারের সংখ্যা ৫,৮৪৬ টি যেখানে ২৮,৪৬৮ জন মানুষ বাস করেন। জেলাটিতে পুরুষ সংখ্যা ১৪,২০৮ ‌জন এবং নারীর সংখ্যা ১৪,২৬০ জন। জেলা সদর হাঁথিয়ালে‌ রয়েছে ১,৫৪৮ টি পরিবার, যেখানে ৭,১৮৭ জন মানুষ বাস করেন। .

পরিবহন
হেলিকপ্টার কর্পোরেশন অভ ইন্ডিয়া পবন হংস রাজধানী আইজল থেকে হাঁথিয়াল পর্যন্ত একটি হেলিকপ্টার পরিষেবা চালু করেছে।  আইজল থেকে হাঁথিয়াল পর্যন্ত ৫৪ নং জাতীয় সড়ক দিয়ে মোট সড়ক দূরত্ব ১৭২ কিলোমিটার, এই পথে বাস, জিপগাড়ি, ম্যাক্সি ক্যাব প্রভৃতি প্রাত্যহিক পরিষেবা দান করে।

ভূগোল
হাঁথিয়াল জেলার উত্তর দিকে রয়েছে সেরছিপ জেলা, দক্ষিণ দিকে রয়েছে সাইহা জেলা এবং‌ পশ্চিম দিকে রয়েছে লুংলেই জেলা। জেলাটির পূর্ব দিকে রয়েছে ভারত-মিয়ানমার আন্তর্জাতিক সীমান্ত।

তথ্যসূত্র

মিজোরামের জেলা
চট্টগ্রাম ইন্টারন্যাশনাল মেডিকেল কলেজ

চট্টগ্রাম ইন্টারন্যাশনাল মেডিকেল কলেজ  হলো বাংলাদেশের চট্টগ্রামে অবস্থিত একটি বেসরকারি মেডিকেল কলেজ। ২০১৩ সালে এটি চট্টগ্রাম মহানগরীর চান্দগাঁও থানায় প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয় ও চট্টগ্রাম বিশ্ববিদ্যালয় অধিভুক্ত একটি কলেজ। কলেজটিতে বিডিএস কোর্সও পড়ানো হয়।

কলেজটি পাঁচ বছর মেয়াদী কোর্স শেষে এমবিবিএস ও বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত।

কার্যক্রম
কলেজটির সহযোগিতামূলক গবেষণা কার্যক্রম, জাতীয় এবং আন্তর্জাতিক সেমিনার আয়োজন, কর্মশালা এবং প্রশিক্ষণ কর্মসূচির মাধ্যমে এমওইউ বা বিভিন্ন আন্তর্জাতিক খ্যাতিমান প্রতিষ্ঠানের সাথে অংশীদারিত্বের মাধ্যমে বর্তমানে আন্তর্জাতিক ইসলামী বিশ্ববিদ্যালয় মালয়েশিয়ার (আইআইইউএম) কুলিয়া মেডিসিন (মেডিসিন অনুষদ) এবং কুলিয়া (দন্তচিকিতত্ত্ব অনুষদ), এবং আঙ্কারা বিশ্ববিদ্যালয়ের, ছাত্র ও শিক্ষকদের মতবিনিময় কর্মসূচী, সহযোগী গবেষণা কার্যক্রম এবং যৌথ প্রকাশনা চলছে। সমঝোতা চুক্তির মাধ্যমে তুরস্ক কলেজের বিএমডিসি স্বীকৃত জার্নালটি কলেজ থেকে নিয়মিত প্রকাশিত হচ্ছে।

একাডেমিক কার্যক্রম
কলেজটিতে বাংলাদেশি ও বিদেশী ছাত্র-ছাত্রীরা তাদের শিক্ষাগত যোগ্যতা অনুযায়ী ভর্তি হতে পারবে।

অতিরিক্ত শিক্ষাক্রম কার্যক্রম
অতিরিক্ত শিক্ষাক্রম কার্যক্রম যেমন ক্রীড়া, সাংস্কৃতিক অনুষ্ঠান, জাতীয় উদ্‌যাপন, আন্তর্জাতিক দিবস, বিতর্ক ক্লাব, সামাজিক প্রোগ্রাম, আউটিং, ছাত্র পরামর্শ, নেতৃত্ব বিকাশ কর্মসূচী ইত্যাদি একজন শিক্ষকের পরিচালনায় স্টুডেন্টস অ্যাফেয়ার্স বিভাগ (স্টাড) দ্বারা পরিচালিত হয়।

অবকাঠামো
মেডিকেল কলেজটির সাথে ২৫০ শয্যার একটি হাসপাতাল রয়েছে যেটি চট্টগ্রাম ইন্টারন্যাশনাল মেডিকেল কলেজ ও হাসপাতাল নামে পরিচিত।

চট্টগ্রাম ইন্টারন্যাশনাল মেডিকেল কলেজ (সিআইএমসি) বর্তমানে চট্টগ্রামের চান্দগাঁও থানার হাজী চান্দ মিয়া সড়কের শমসের পাড়াতে একটি ৬০,০০০ বর্গফুটের বহুতল ভবনে প্রতিষ্ঠিত। সমস্ত বিভাগ এবং অফিসগুলি সুসজ্জিত। কলেজটির এক-তলা বিশিষ্ট একটি ভবন নির্মাণের পরিকল্পনা রয়েছে।

আরও দেখুন 
 বাংলাদেশের মেডিকেল কলেজসমূহের তালিকা।

তথ্যসূত্র

বহিঃসংযোগ 
 

বাংলাদেশের বেসরকারি মেডিকেল কলেজ
২০১৩-এ প্রতিষ্ঠিত শিক্ষাপ্রতিষ্ঠান
২০১৩-এ বাংলাদেশে প্রতিষ্ঠিত
চট্টগ্রাম জেলার মেডিকেল কলেজ
চট্টগ্রাম মহানগরীর শিক্ষাপ্রতিষ্ঠান
চট্টগ্রামের হাসপাতাল
চট্টগ্রাম মেডিকেল বিশ্ববিদ্যালয়ের অধিভুক্ত কলেজ
স্ট্রিট শিট

স্ট্রিট শিট ক্যালিফোর্নিয়ার সান ফ্রান্সিসকোতে প্রকাশিত ও বিক্রি হওয়া একটি পথ পত্রিকা, যা শহরের গৃহহীন মানুষের সমস্যা এবং দারিদ্র্য ও আবাসন সম্পর্কিত বিষয়গুলিতে আলোকপাত করে। ১৯৮৯ সালে প্রতিষ্ঠিত এই পত্রিকা। এটি যুক্তরাষ্ট্রের দ্বিতীয় পথ পত্রিকা। প্রথমটি স্ট্রিট নিউজ। বর্তমানে পত্রিকাটির মাসিক প্রচলন ৩২,০০০ অনুলিপি। 

মিলিয়নতম সংখ্যা ১৯৯৩ সালে বিক্রি হয়েছিল।

গ্রহণযোগ্যতা 
পথ পত্রিকা নিয়ে আলোচনা করার সময়, ড্যানিয়েল টর্ক "গৃহহীন ব্যক্তির প্রতিবাদ এবং সমালোচনার প্রশস্ত প্ল্যাটফর্ম দেওয়ার" একমাত্র পত্রিকা হিসাবে স্ট্রিট শীট -কে স্বীকৃতি দেয়।  গৃহহীনদের ক্ষমতায়নের উপায় হিসাবে কাগজ বিতরণ প্রত্যেকে গ্রহণ করে না। সমালোচকরা দাবি করেছেন যে, কাগজে ব্যবহৃত ভাষা অত্যধিক সংবেদনশীল এবং বিক্রেতাদের কাজের ধরন বিক্রয়কর্মীদের গৃহহীনতার ছক মেনে চলতে বাধ্য করে।

আরো দেখুন 
 পথ পত্রিকারগুলির তালিকা

তথ্যসূত্র

বহিঃসংযোগ 
 স্ট্রিট শিট পত্রিকার ওয়েবসাইট 
 প্রাক্তন স্ট্রিট শিট সম্পাদক চান্স মার্টিনের প্রোফাইল 

পথ পত্রিকা
সান ফ্রান্সিস্কোর সংবাদপত্র
খজল জেলা

খজল জেলা উত্তর পূর্ব ভারতে অবস্থিত মিজোরাম রাজ্যের ১১ টি জেলার একটি জেলা। এই জেলাটি ২০১৯ খ্রিস্টাব্দের ৩রা জুন তারিখে চাম্ফাই জেলার পশ্চিম দিকের অংশ থেকে গঠিত।  জেলাটির জেলাসদর খজলে অবস্থিত।

বিভাগ ও জনমিতি
এই জেলাটিতে চারটি বিধানসভা কেন্দ্র রয়েছে, সেগুলি হল যথাক্রমে: চাম্ফাই উত্তর, হ্রাংতুর্জো, লেংতেং‌ এবং তুইচাং। জেলাটিতে মোট ২৮ টি জনবসতিপূর্ণ শহর এবং গ্রাম রয়েছে।  খজল শহরেই প্রায় তিন হাজার পরিবার বাস করেন। এবং এই শহরের মোট জনসংখ্যা প্রায় ১৪,০০০ জন।  সমগ্র খজল জেলাটিতে মোট ৭,৩৭২টি পরিবার রয়েছে, এবং এর জনসংখ্যা ৩৬,৩৮১ জন।

আবহাওয়া
খজল জেলার আবহাওয়া শীতল নাতিশীতোষ্ণ প্রকৃতির। শীতকালে জেলাটির বিভিন্ন জায়গার উষ্ণতা ০°সেন্টিগ্রেড থেকে ২০° সেন্টিগ্রেডের মধ্যে হেরফের করে। আবার গ্রীষ্মকালে উষ্ণতা ১৫°সেন্টিগ্রেড থেকে ৩০° সেন্টিগ্রেডের মধ্যে হেরফের করে।

পরিবহন
খজল থেকে রাজধানী আইজল অবধি সড়ক দূরত্ব প্রায় ১৫২ কিলোমিটার। খজল শহরটি পবন হংস মারফত আকাশ পথে হেলিকপ্টার দ্বারা এবং সড়ক পথে প্রাত্যহিক বাস এবং অন্যান্য যাত্রীবাহী যান দ্বারা রাজধানী শহরের সাথে যুক্ত।

ভূগোল
খজল জেলাটির উত্তর-পশ্চিম দিকে রয়েছে সাইতুয়াল জেলা, দক্ষিণ পশ্চিম দিকে রয়েছে সেরছিপ জেলা এবং পূর্ব দিকে রয়েছে চাম্ফাই জেলা।

তথ্যসূত্র

মিজোরামের জেলা
সাইতুয়াল জেলা

সাইতুয়াল জেলা উত্তর পূর্ব ভারতে অবস্থিত মিজোরাম রাজ্যের ১১ টি জেলার একটি জেলা। এই জেলাটি ২০১৯ খ্রিস্টাব্দের ৩রা জুন তারিখে চাম্ফাই জেলার উত্তর-পশ্চিম দিকের অংশ থেকে গঠিত।  জেলাটির জেলাসদর সাইতুয়ালে অবস্থিত।

ইতিহাস
১৯৭৪ খ্রিস্টাব্দ থেকেই সাইতুয়াল একটি আলাদা জেলা গঠন করার দাবি ওঠে। . ১৯৯৩ খ্রিস্টাব্দে এর স্বপক্ষে নাগরিক সংগঠন গঠিত হয়। দ্য সাইতুয়াল ডিস্ট্রিক্ট ইমপ্ল্যান্টিং ডিমান্ড কমিটি নামে একটি বেসামরিক প্রতিষ্ঠান  সাইতুয়ালে পূর্ণাঙ্গ জেলা গঠনের জন্য বদ্ধপরিকর হয়ে ওঠে এবং একাধিক পদক্ষেপ গ্রহণ করে।  ২০০৮ খ্রিস্টাব্দের ১২ ই সেপ্টেম্বর জেলা গঠনের সিদ্ধান্ত নেওয়া হলেও বিভিন্ন কারণে তা স্থগিত রাখা হয়।‌ পরে ২০১৯ খ্রিস্টাব্দে সাইতুয়াল নতুন জেলা ঘোষণা করা হয়।

ভূগোল
জেলাটির পশ্চিম দিকে রয়েছে আইজল জেলা, দক্ষিণ দিকে রয়েছে সেরছিপ জেলা, দক্ষিণ-পূর্ব দিকে রয়েছে খজল জেলা, পূর্ব দিকে রয়েছে চাম্ফাই জেলা এবং উত্তর দিকে রয়েছে মণিপুর রাজ্যের ফেরজল জেলা৷ এছাড়া জেলাটির উত্তর-পূর্ব দিকে রয়েছে ভারত-মিয়ানমার আন্তর্জাতিক সীমান্ত৷

পরিবহন
সাইতুয়াল থেকে রাজধানী আইজল অবধি সড়ক দূরত্ব প্রায় ৭৭ কিলোমিটার। সড়ক পথে প্রাত্যহিক বাস, মেক্সিগাড়ি এবং অন্যান্য যাত্রীবাহী যান দ্বারা রাজধানী শহরের সাথে যুক্ত।

বিভাগ ও জনমিতি 
জেলাটিতে তিনটি বিধানসভা কেন্দ্র রয়েছে, এগুলি হল যথাক্রমে: চালফিল, টাউয়ি এবং লেংতেং৷ জেলাটিতে মোট ৩৭ টি জনবসতিপূর্ণ শহর ও গ্রাম রয়েছে। জেলাটিতে রয়েছে মোট ১০,২১৯ টি পরিবার এবং  ৫০,৫৭৫ জন বাসিন্দা। জেলাটিতে মোট সংখ্যা ২৫,৬০৭ জন এবং নারী সংখ্যা ২৪,৯৬৭ জন। জেলাসদর সাইতুয়ালে রয়েছে মোট ২৪৫৭ টি পরিবার এবং শহরটির জনসংখ্যা ১১,৬১৯ জন৷

তথ্যসূত্র

মিজোরামের জেলা
বাস লিপি

বাস লিপি বা বাস ভাহ বা ভাহ লাইবেরিয়ার বাস ভাষা লেখার জন্য ব্যবহৃত একটি অশব্দীয় বর্ণমালা লিপি। বাস ভাষায় ভাহ শব্দের অর্থ 'চিহ্ন নিক্ষেপ করা'। ডঃ থমাস ফ্লো লুইস এই লিপিটি পুনরুদ্ধার করেন দক্ষিণ আমেরিকার বাস ক্রিতদাসদের বংশধরদের থেকে। বিংশ শতাব্দীর শুরু দশকগুলির তিনি এই ভাষার কিছু উপকরণ প্রকাশ করেন।

প্রতিবেশী লিপিগুলির সাথে এই লিপিটির কী সম্পর্ক থাকতে পারে তা পরিষ্কার নয়, তবে এটির বর্ণের ছাঁচ তৈরি করা হয়েছিল এবং ১৯৯৯ সালে লাইবেরিয়ায় এই লিপির প্রচারের জন্য একটি সমিতি গঠন করা হয়েছিল। বর্তমানে এটি ব্যবহৃত হয় না এবং এটিকে একটি ব্যর্থ লিপি হিসাবে শ্রেণীবদ্ধ করা হয়েছে।

ভাহ একটি প্রকৃত অশব্দীয় বর্ণমালা যেটিতে ২৩টি ব্যঞ্জনবর্ণ, ৭টি স্বরবর্ণ এবং ৫টি স্বন বা সুরচিহ্ন আছে। সুরচিহ্নগুলি স্বরবর্ণের ভেতরে লেখা হয়। এছাড়াও এই লিপির নিজস্ব অর্ধবিরাম এবং পূর্ণবিরাম চিহ্ন আছে।

ইউনিকোড 

বাস লিপি ইউনিকোডে জুন ২০১৪-তে ৭.০ সংস্করণে যোগ করা হয়। এর ইউনিকোড ব্লক U+16AD0–U+16AFF:

তথ্যসূত্র

বহিঃসংযোগ 
 ওম্নিগ্লটে বাস ভাহ
 লিপির ইতিহাস

বাস ভাষা
আফ্রিকার লিখন পদ্ধতিসমূহ
আইএসও ১৫৯২৪ চার-বর্ণের কোডসহ লিপি
দেশ দরদী

দেশ দরদী ১৯৯৮ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন শরীফ উদ্দীন খান দীপু। শ্রেষ্ঠাংশে অভিনয় করেছেন মান্না, ঋতুপর্ণা সেনগুপ্ত, রাজীব, দিলদার সহ আরও অনেকে।

চলচ্চিত্রটি ১৯৯৮ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।

কাহিনি সংক্ষেপ

অভিনয়ে
মান্না
ঋতুপর্ণা সেনগুপ্ত
রাজীব
সন্ধ্যা
মেহেদী
দিলদার
নান্টুরাজ
দীপু খান
শর্মীলী
তৃষ্ণা
সমু চৌধুরী
অরুন রবি
আমির
আমজাদ খান
আলেয়া 
বেগম মন্টু
সোমা
স্বপ্না
কহিনুর
আলী আশরাফ

সঙ্গীত
দেশ দরদী চলচ্চিত্রের গান রচনা করেছেন মনিরুজ্জামান মনির ও কবির বকুল। সুর ও সঙ্গীতায়োজন করেছেন শওকত আলী ইমন এবং গানে কণ্ঠ দিয়েছেন সাবিনা ইয়াসমিন, খালিদ হাসান মিলু, কনকচাঁপা, আগুন, ডলী সয়ন্তনী, লিপি নাসরিন।

তথ্যসূত্র

বহিঃসংযোগ

 

১৯৯৮-এর চলচ্চিত্র
শওকত আলী ইমন সুরারোপিত চলচ্চিত্র
দেশের মাটি

দেশের মাটি ১৯৯৮ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন এনায়েত করিম। শ্রেষ্ঠাংশে অভিনয় করেছেন মান্না, শাহনাজ, হুমায়ূন ফরীদি, আনোয়ার হোসেন, খালেদা আক্তার কল্পনা, রওশন জামিল, দিলদার সহ আরও অনেকে।
চলচ্চিত্রটি ১৯৯৮ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।

অভিনয়ে
মান্না
শাহনাজ
হুমায়ূন ফরীদি
মেহেদী
মৌ
রোমানা
আমীর সোহেল
আনোয়ার হোসেন
খালেদা আক্তার কল্পনা
রওশন জামিল
দিলদার
শশি
ড্যানিরাজ
আমীর সিরাজী
সুমনা
রুমা
মাহজারুল ইসলাম
জামিলুর রহমান শাখা
তাহের
সারোয়ার
বাদশা সানু
মনির
এরফান
মান্নান
আকতার আলী
মুনমুন (শিশু শিল্পী)
সায়মা (শিশু শিল্পী)

সঙ্গীত
দেশের মাটি চলচ্চিত্রের গান রচনা করেছেন এনায়েত করিম ও কবির বকুল। আবাহ সঙ্গীত দিয়েছেন এম আর হাসান নিলু, সুর ও সঙ্গীতায়োজন করেছেন শওকত আলী ইমন এবং গানে কণ্ঠ দিয়েছেন সৈয়দ আবদুল হাদী, রুনা লায়লা,আগুন, রিজিয়া পারভীন, দিলরুবা খান, ডলী সয়ন্তনী, কিরণ চন্দ্র রায়।

তথ্যসূত্র 

১৯৯৮-এর চলচ্চিত্র
শওকত আলী ইমন সুরারোপিত চলচ্চিত্র
লাঠি (১৯৯৯-এর চলচ্চিত্র)

লাঠি ১৯৯৯ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন মান্না, শাহনাজ, মিজু আহমেদ সহ আরও অনেকে।
চলচ্চিত্রটি ১৯৯৯ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।

কাহিনি সংক্ষেপ
নিকটাত্মীয়ের দ্বারা প্রতারিত হয়ে পৈতৃক সম্পত্তি হারিয়ে নিঃস্ব হয়ে গ্রামে আশ্রয় নেওয়া এক যুবতী তার প্রতিশোধের লাঠি হিসেবে ব্যবহার করে গ্রামের এক প্রতিবাদী যুবককে।

অভিনয়ে
মান্না
শাহনাজ
অন্তরা
তানজিদ আহমেদ
মিজু আহমেদ
আলী আমজাদ
কায়েশ
জামিলুর রহমান শাখা
আনিসুর রহমান আনিস
সুরুজ বাঙ্গালী
নবী আলম

সঙ্গীত
লাঠি চলচ্চিত্রের গান রচনা করেছেন এনায়েত করিম ও কবির বকুল। আবাহ সঙ্গীত দিয়েছেন এম আর হাসান নিলু, সুর ও সঙ্গীতায়োজন করেছেন শওকত আলী ইমন এবং গানে কণ্ঠ দিয়েছেন  রুনা লায়লা, এন্ড্রু কিশোর, কনকচাঁপা, খালিদ হাসান মিলু, আগুন, রিজিয়া পারভীন, ডলী সয়ন্তনী।

তথ্যসূত্র

বহিঃসংযোগ

 
 

১৯৯৯-এর চলচ্চিত্র
শওকত আলী ইমন সুরারোপিত চলচ্চিত্র
মণিভূষণ ভট্টাচার্য

মণিভূষণ ভট্টাচার্য (৩ মে, ১৯৩৮ — ১৩ জানুয়ারী, ২০১৪) একজন বাঙালি কবি ছিলেন।
তিনি ২০০৮ খ্রিষ্টাব্দে রবীন্দ্র পুরস্কার লাভ করেন।

প্রারম্ভিক জীবন
মণিভূষণ ১৯৩৮ সালে বাংলাদেশের চট্টগ্রামের সীতাকুন্ড নামে একটি শহরে জন্মগ্রহণ করেছিলেন। মণিভূষণ পরবর্তীকালে উত্তর ২৪ পরগণা জেলার নৈহাটি শহরে বসতি স্থাপন করেন এবং ১৯৬২ সালে কাচরাপাড়ায় স্কুল শিক্ষক হিসাবে জীবিকা শুরু করেন। ১৯৬৩ সালে যোগ দেন গরিফা হাই স্কুলে। শহরের প্রান্তিক ও দরিদ্র মানুষের দৈনন্দিন জীবন তাঁর কবিতায় প্রকাশ পেয়েছিল।

সাহিত্য
১৯৫০ সালের পর মণিভূষণ কবিতা লেখা শুরু করেন। প্রথম বই কয়েকটি কন্ঠস্বর বের হয় ১৯৬২ সালে। তাঁর দ্বিতীয় কাব্যগ্রন্থ উতকন্ঠ শর্বরী ১৯৭১ সালে রাষ্ট্রীয় সন্ত্রাস ও হত্যার বিরুদ্ধে লেখা। ১৯৭৪ সালে প্রকাশিত তাঁর গান্ধীনগরে রাত্রি কাব্যগ্রন্থের জন্য বিশেষ পরিচিতি পান তি্নি। তাঁর কবিতাগুলি বেশিরভাগ রাজনৈতিক কিন্তু তাতে রোম্যান্স ও বিপ্লব একীভূত হয়েছে। লিটল ম্যাগাজিনে অনেক কবিতা লিখেছেন তিনি। মণিভূষণ ২০০৮ সালে রবীন্দ্র পুরস্কারে ভূষিত  হন।

তথ্যসূত্র

১৯৩৮-এ জন্ম
২০১৪-এ মৃত্যু
বাঙালি কবি
উত্তর চব্বিশ পরগনা জেলার ব্যক্তি
রবীন্দ্র পুরস্কার বিজয়ী
বাঙালি লেখক
বাঙালি পুরুষ কবি
২০শ শতাব্দীর বাঙালি কবি
২১শ শতাব্দীর বাঙালি কবি
বাংলা ভাষার কবি
বাঙালি হিন্দু
২০শ শতাব্দীর বাঙালি
২১শ শতাব্দীর বাঙালি
বাংলা ভাষার লেখক
চট্টগ্রাম জেলার ব্যক্তি
পশ্চিমবঙ্গের লেখক
ভারতীয় কবি
ভারতীয় পুরুষ লেখক
ভারতীয় পুরুষ কবি
২০শ শতাব্দীর ভারতীয় কবি
২১শ শতাব্দীর ভারতীয় কবি
পশ্চিমবঙ্গের কবি
কাশ্মীরা পরদেশী

কাশ্মীরা পরদেশী (জন্ম: ৩ নভেম্বর ১৯৯৭) একজন ভারতীয় অভিনেত্রী, যিনি হিন্দি, মারাঠি, তামিল এবং তেলুগু চলচ্চিত্রে অভিনয় করে থাকেন।

ব্যক্তিগত জীবন 
কাশ্মীরা'র মাতৃভাষা মারাঠি। তিনি পুনে'র সেন্ট অ্যানে'স স্কুল এবং বৃহন মহারাষ্ট্র কলেজে অধ্যয়ন করেছিলেন। কাশ্মীরা মুম্বইয়ের ন্যাশানাল ইনস্টিটিউট অব ফ্যাশন টেকনোলজিতে পোশাক নকশাকরণে পড়াশোনা করেছিলেন।

কর্মজীবন 
কাশ্মীরা নর্তনাশালা (২০১৮)-এর মাধ্যমে চলচ্চিত্রে অভিষেকের পূর্বে বিভিন্ন বিজ্ঞাপনে কাজ করেছিলেন। অভিনয়ে তার দক্ষতার ফলস্বরূপ মিশন মঙ্গল-এ অভিনয় করার সুযোগ পান তিনি। রবি যাধবের রামপাট দিয়ে তিনি মারাঠি চলচ্চিত্রে অভিষেক করেছিলেন। পরিচালক সসি বিজ্ঞাপন এবং নর্তনাশালা-তে কাশ্মীরা'র অভিনয় দেখে তামিল চলচ্চিত্র শিবাপ্পু মঞ্জল পাচাই-এর জন্য চুক্তিবদ্ধ হয়েছিলেন। এই চরিত্রে নিজেকে প্রস্তুত করার জন্য পরদেশী একজন তামিল গৃহশিক্ষক নিয়োগ করেছিলেন। তিনি ববি সিংহের সাথে একটি তামিল চলচ্চিত্র এবং নিখিল কুমারের সাথে একটি কন্নড় চলচ্চিত্রে চুক্তিবদ্ধ হয়েছেন।

চলচ্চিত্রের তালিকা

তথ্যসূত্র

বহিঃসংযোগ 

 

১৯৯৭-এ জন্ম
জীবিত ব্যক্তি
কন্নড় চলচ্চিত্র অভিনেত্রী
হিন্দি চলচ্চিত্র অভিনেত্রী
তেলুগু চলচ্চিত্র অভিনেত্রী
তামিল চলচ্চিত্র অভিনেত্রী
মারাঠি চলচ্চিত্র অভিনেত্রী
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
মুম্বইয়ের অভিনেত্রী
পুণের অভিনেত্রী
অপর্ণা বিনোদ

অপর্ণা বিনোদ (জন্ম: ১৯ ফেব্রুয়ারি ১৯৯৬) একজন দক্ষিণ ভারতীয় চলচ্চিত্র ও মঞ্চ অভিনেত্রী। তিনি ২০১৩ সালে নঞ্জন নিন্নডু কোদেয়ুন্ডু চলচ্চিত্রের মাধ্যমে মালয়ালমে অভিষেক করেছিলেন।

প্রারম্ভিক জীবন, পরিবার ও শিক্ষা 
অপর্ণা কেরলের এর্নাকুলামে জন্মগ্রহণ করেছিলেন। প্রারম্ভিক বছরগুলিতে তিনি সেন্ট থমাস রেসিডেন্সিয়াল স্কুলে পড়াশোনা করেছিলেন এবং এফআর. ম্যাথু আলাকালাম পাবলিক স্কুল, চালাকুড়ি থেকে দশম শ্রেণি পাস করেছিলেন।

অপর্ণা মনোবিজ্ঞানে স্নাতকোত্তর। তিনি বর্তমানে প্রেসিডেন্সি কলেজ থেকে মনোবিজ্ঞানে এম.এসসি করছেন। তিনি ভারতের চেন্নাইয়ে বাস করেন।

চলচ্চিত্রের তালিকা

পুরস্কার এবং স্বীকৃতি

তথ্যসূত্র

বহিঃসংযোগ 
 

১৯৯৬-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
মালয়ালম চলচ্চিত্র অভিনেত্রী
তামিল চলচ্চিত্র অভিনেত্রী
২১শ শতাব্দীর ভারতীয় অভিনেত্রী
ভারতীয় মঞ্চ অভিনেত্রী
ত্রিশূর জেলার ব্যক্তি
রাইজা উইলসন

রাইজা উইলসন একজন ভারতীয় মডেল এবং অভিনেত্রী। কমল হাসান আয়োজিত তামিল আপাতবাস্তব টেলিভিশন অনুষ্ঠান বিগ বস-এ অংশগ্রহণের পরে তিনি খ্যাতি অর্জন করেছিলেন। তিনি পেয়ার প্রেমা কধল-এ সিন্ধুজা চরিত্রে অভিনয়ের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার দক্ষিণ অর্জন করেছিলেন।

চলচ্চিত্রের তালিকা 

 সমস্ত চলচ্চিত্র তামিল ভাষায় রয়েছে, অন্যথায় যদি না উল্লেখ করা হয়।

টেলিভিশন 

 বিগ বস তামিল ১ (প্রতিযোগী) 
 বিগ বস তামিল ২ (অতিথি)

পুরস্কার এবং মনোনয়ন

তথ্যসূত্র

বহিঃসংযোগ 
 
 

জন্মের বছর অনুপস্থিত (জীবিত ব্যক্তি)
বিগ বসের (তামিল টিভি ধারাবাহিক) প্রতিযোগী
২১শ শতাব্দীর ভারতীয় অভিনেত্রী
ভারতীয় চলচ্চিত্র অভিনেত্রী
তামিল চলচ্চিত্র অভিনেত্রী
জীবিত ব্যক্তি
ভারতীয় নারী মডেল
তামিলনাড়ুর নারী মডেল
১৯৮৯-এ জন্ম
ল্যাটেক্স স্থিরকরণ পরীক্ষা

ল্যাটেক্স স্থিরকরণ পরীক্ষা, যা ল্যাটেক্স অ্যাগ্লুটিনেশন পরীক্ষা (ইংরেজিতেঃ latex agglutination test বা এলএ পরীক্ষা) নামেও পরিচিত, হল একটি অনুসন্ধানী কার্যপ্রণালী যার সাহায্যে অনেকগুলো গুরুত্বপূর্ণ রোগসৃষ্টিকারী অণুজীবের শনাক্তকরণ এবং সেরোটাইপ নির্ধারণ করা যায়। এসব পরীক্ষা রোগীর অ্যান্টিজেন-অ্যান্টিবডি প্রতিরক্ষা সাড়া ব্যবহার করে করা হয়। এই সাড়াটি ঘটে যখন দেহ কোনও রোগজীবাণু শনাক্ত করে এবং রোগজীবাণুটির পৃষ্ঠে বিদ্যমান একটি চিহ্নিত অ্যান্টিজেনের জন্য নির্দিষ্ট একটি অ্যান্টিবডি গঠন করে।      

স্থিরকরণ পরীক্ষাসমূহ, বিভিন্ন রোগজীবাণুর জন্য নির্দিষ্ট। এগুলো বানানো হয় ল্যাটেক্সের অণুগুটিকাগুলোর চারপাশে প্যাথোজেন-নির্দিষ্ট অ্যান্টিজেন বা অ্যান্টিবডির একটি পাতলা স্তরের প্রলেপ লাগিয়ে। ক্লিনিশিয়ানরা পরীক্ষাগারে পরীক্ষা করার সময়, রোগীর সেরিব্রোস্পাইনাল ফ্লুইড, সিরাম বা প্রস্রাবের সাথে নরমাল স্যালাইন (প্রোজোন প্রভাব এড়াতে) দ্বারা 'ক্রমিক লঘুকরণ' প্রক্রিয়ায় আচ্ছাদিত ল্যাটেক্স কণা মিশ্রিত করে এবং এরপর স্থিরকরণ (জমাট বাঁধা) ঘটে কিনা তা পর্যবেক্ষণ করে। যেকোন লঘুকরণে গুটিকাগুলো জমাট বাঁধলে ফলাফল পজিটিভ হিসেবে বিবেচিত হয়, এটি নিশ্চিত করে যে রোগীর দেহটি প্যাথোজেন-নির্দিষ্ট অ্যান্টিবডি তৈরি করেছে (যদি পরীক্ষাটিতে অ্যান্টিজেন সরবরাহ করা হয়) বা নমুনাতে প্যাথোজেনের অ্যান্টিজেন রয়েছে (যদি পরীক্ষাটিতে অ্যান্টিবডি সরবরাহ করা হয়)। ক্রস-বিক্রিয়ার ক্ষেত্রে (যেখানে অ্যান্টিবডি আলোচ্য অ্যান্টিজেন ছাড়াও অন্য  অ্যান্টিজেনের সাথে বিক্রিয়া করে)  বিভ্রান্তিকর ফলাফল দিতে পারে।   

স্থিরকরণ কৌশলগুলো বিভিন্ন ভাইরাস এবং ব্যাকটেরিয়ার প্রতিক্রিয়ায় উৎপাদিত অ্যান্টিবডির পাশাপাশি স্বতঃঅ্যান্টিবডি (যা অটোইমিউন রোগগুলোতে নিজ দেহের বিরুদ্ধে তৈরি হয়) শনাক্তকরণে ব্যবহৃত হয়। উদাহরণস্বরূপ, রুবেলা ভাইরাস, রোটাভাইরাস এবং রিউমাটয়েড ফ্যাক্টরের জন্য বিদ্যমান পরীক্ষাগুলো  এবং Cryptococcus এর জন্য একটি চমৎকার এলএ পরীক্ষা পাওয়া যায়। গ্রুপ-এ স্ট্রেপটোকক্কাস জনিত সংক্রমণ সঠিকভাবে নির্ণয় করার জন্যও স্থিরকরণ কৌশলগুলো ব্যবহৃত হয়।

আরও দেখুন 

 Visceral leishmaniasis#Diagnosis

তথ্যসূত্র

বহিঃসংযোগ 

  
  
 পরীক্ষার বিবরণ 
স্বাস্থ্য পরীক্ষা
রক্ত পরীক্ষা
তেজী

তেজী ১৯৯৮ সালে মুক্তিপ্রাপ্ত বাংলাদেশী নাট্য চলচ্চিত্র। চলচ্চিত্রটি পরিচালনা করেছেন কাজী হায়াৎ। শ্রেষ্ঠাংশে অভিনয় করেছেন মান্না, একা, আবুল হায়াত, ডিপজল, মিজু আহমেদ, সাদেক বাচ্চু, দিলদার সহ আরও অনেকে। এই চলচ্চিত্রের মাধ্যমে অভিনেতা ডিপজলের নেতিবাচক চরিত্রাভিনেতা হিসেবে আত্মপ্রকাশ ঘটে, এবং তার নেতিবাচক অভিনয় ধরন জনপ্রিয়তা লাভ করে।

চলচ্চিত্রটি ১৯৯৮ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।

কাহিনি সংক্ষেপ
একজন বেকার মানুষ  গল্প

অভিনয়ে
মান্না
একা
ডিপজল
আবুল হায়াত
দুলারী
সাদেক বাচ্চু
দিলদার
আফজাল শরীফ
কালা আজিজ
আজাহরুল ইসলাম
সিরাজ হায়দার
শক্তি মিরপুরি
রাশেদা
জেসমিন
কেয়া
মোজাম্মেল হোসেন
আব্দুস সত্তার
লৎিফর রহমান
কাবিলা
আওলাদ
আমির
জ্যাকি
লাবু
সাথী (শিশু শিল্পী)

সঙ্গীত
তেজী চলচ্চিত্রের গান রচনা সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন  রুনা লায়লা, কনকচাঁপা, আগুন, আইয়ুব বাচ্চু

তথ্যসূত্র

বহিঃসংযোগ

 
 

১৯৯৮-এর চলচ্চিত্র
আহমেদ ইমতিয়াজ বুলবুল সুরারোপিত চলচ্চিত্র
সিলভিয়া মাইলস

সিলভিয়া মাইলস (বিবাহপূর্ব শিনভাল্ড; ৯ সেপ্টেম্বর ১৯২৪ - ১২ জুন ২০১৯) একজন মার্কিন অভিনেত্রী ছিলেন। তিনি মিডনাইট কাউবয় (১৯৬৯) ও ফেয়ারওয়েল, মাই লাভলি (১৯৭৫) চলচ্চিত্রে অভিনয় করে দুইবার শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

মাইলস নিউ ইয়র্ক সিটির স্থায়ী বাসিন্দা ছিলেন এবং সারাজীবন এখানেই বসবাস করেন। তিনি অসংখ্য অফ-ব্রডওয়ে মঞ্চনাটকে অভিনয় করেন, তন্মধ্যে তার জীবনের উপর ভিত্তি করে নির্মিত ১৯৮১ সালের একক-নারীবিশিষ্ট সঙ্গীতনাট্য ইট্‌স মি, সিলভিয়া! উল্লেখযোগ্য। তার জীবনের উপর নির্মিত প্রামাণ্যচিত্র আই ওয়াজ অলওয়েজ সিলভিয়া নিউ ইয়র্ক সিটির সরকারি টেলিভিশন চ্যানেল ডব্লিউনেট-এর ৫১তম রাজ্য ধারাবাহিকের অংশ হিসেবে প্রচারিত হয়।<ref>{{ওয়েব উদ্ধৃতি |ইউআরএল=https://www.thirteen.org/the51ststate/history.html |শিরোনাম=The 51st State biography |তারিখ= |ওয়েবসাইট=থার্টিন |ইউআরএল-অবস্থা=অকার্যকর |আর্কাইভের-ইউআরএল=https://web.archive.org/web/20190609235434/https://www.thirteen.org/the51ststate/history.html |আর্কাইভের-তারিখ=৯ জুন ২০১৯ |সংগ্রহের-তারিখ=১২ আগস্ট ২০২০ }}</ref>

প্রারম্ভিক জীবন
মাইলস নিউ ইয়র্ক সিটির গ্রিনউইচ ভিলেজে জন্মগ্রহণ করেন ও বেড়ে ওঠেন। তার মাতা বেল (বিবাহপূর্ব ফেল্ডম্যান) ও পিতা রোবেন শিনভাল্ড একজন ফার্নিচার প্রস্তুতকারক। তিনি তার পিতামাতার দ্বিতীয় কন্যা। তিনি ওয়াশিংটন আরভিং হাই স্কুলে ও পরে অ্যাক্টরস স্টুডিওতে অধ্যয়ন করেন।

কর্মজীবন
মাইলস ১৯৪৭ সালে মঞ্চে অভিনয়ের মধ্য দিয়ে তার কর্মজীবন শুরু করেন। তিনি ১৯৫৪ সাল থেকে টেলিভিশন ও চলচ্চিত্রে কাজ শুরু করেন। ১৯৬০-এর দশকের শুরুতে তিনি দ্য ডিক ভ্যান ডাইক শো-এর একাধিক পর্বে স্যালি রজার্স চরিত্রে অভিনয় করেন। তিনি মিডনাইট কাউবয় (১৯৬৯) চলচ্চিত্রে কাজের সুযোগ পান। এতে মাত্র ছয় মিনিটের পর্দায় উপস্থিতির মধ্য দিয়েই শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি ফেয়ারওয়েল, মাই লাভলি'' (১৯৭৫) চলচ্চিত্রে পূর্বের চেয়ে আরেকটু বেশি সময় (আট মিনিট) পর্দায় অভিনয় করে তার দ্বিতীয় একাডেমি পুরস্কারের মনোনয়ন লাভ করেন।

ব্যক্তিগত জীবন ও মৃত্যু
১৯৪৮ সালে মাইলস উইলিয়াম মায়ার্সের সাথে বিবাহ বন্ধনে আবদ্ধ হন। দুই বছর পর তাদের বিবাহবিচ্ছেদ ঘটে। ১৯৫২ সালে তিনি জেরাল্ড প্রাইসকে বিয়ে করেন। ১৯৫৮ সালে তাদের বিবাহবিচ্ছেদ ঘটে। ১৯৬৩ সালে তিনি রেডিও ডিস্ক জকি টেড ব্রাউনকে বিয়ে করেন। ১৯৭০ সালে তাদের বিবাহবিচ্ছেদ ঘটে। ব্রাউন উল্লেখ করেন যে মাইলসের সন্তান নেওয়ার কোন ইচ্ছা ছিল না, যা তাদের বিবাহবিচ্ছেদের প্রধান কারণ।

মাইলস ২০১৯ সালের ১২ই জুন ৯৪ বছর বয়সে ম্যানহাটনের এক হাসপাতালে নেওয়ার পথে মৃত্যুবরণ করেন। মৃত্যুর কয়েক বছর পূর্ব থেকে তার স্বাস্থ্য ভেঙ্গে পড়তে শুরু করে এবং কয়েক মাস পূর্ব থেকে তাকে নার্সিং হোমে রাখা হয়েছিল। শেষ বছরগুলোতে তিনি অ্যানেমিয়া ও শ্বাস-প্রশ্বাসজনিত সমস্যায় ভুগছিলেন।

তথ্যসূত্র

বহিঃসংযোগ

 
 
 
 
 
 

১৯২৪-এ জন্ম
২০১৯-এ মৃত্যু
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
নিউ ইয়র্ক শহরের অভিনেত্রী
মার্কিন ইহুদি অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
২০শ শতাব্দীতে জন্ম
২১শ শতাব্দীর মার্কিন ইহুদি